मिस्र में इंटरनेट और फोन पर सरकारी 'चाबुक'  
कंप्यूटर सुरक्षा क्षेत्र की अग्रणी कंपनी ट्रेंड माइक्रो के विशेषज्ञ रिक फर्ग्यूसन ने कहा, इंटरनेट इतिहास में यह पहला मौका है, जब ऐसी नाकेबंदी की गई है।
मिस्र में जारी राष्ट्रपति हुस्नी मुबारक विरोधी प्रदर्शनों को देखते हुए सरकार ने इंटरनेट और मोबाइल फोन पर जमकर चाबुक चलाया है। विशेषज्ञों का मानना है कि आधुनिक संचार व्यवस्था पर यह अब तक का सबसे भयावह सरकारी नियंत्रण है।  अमेरिकी राष्ट्रपति बराक ओबामा, सोशल नेटवर्किंग वेबसाइट और अधिकार समूहों ने मिस्र सरकार के इस कदम की भर्त्सना की है। मिस्र में मानवाधिकार कार्यकर्ताओं के मोबाइल फोन और इंटरनेट के इस्तेमाल पर पूरी तरह से रोक लगा दी गई है।  कंप्यूटर सुरक्षा क्षेत्र की अग्रणी कंपनी ट्रेंड माइक्रो के विशेषज्ञ रिक फर्ग्यूसन ने कहा, इंटरनेट के इतिहास में यह पहला मौका आया है, जब इस तरह की नाकेबंदी की गई है।